Nicholas Whyte - Nakon izbora će Dodik i Silajdžić formirati vladu
Direktor za Europska pitanja pri Medjunarodnoj grupi za krize (ICG), Nicholas Whyte kaže da će postizborna scena u Bosni i Hercegovini
Uoči predstojećih izbora u Bosni i Hercegovini neki političari pozivaju na uvodjenje novih geopolitičkih rješenja,dok američki analitičari upozoravaju na rast nezdrave nacionalističke retorike. Nakon što je Crna Gora 21. maja referendumom izabrala odcjepljenje od Srbije, premijer Republike Srpske, Milorad Dodik izjavio je da bi narodi Bosne i Hercegovine takodjer trebali imati priliku referendumom se izjasniti o svojoj budućnosti. Nedavno je Dodik, inače vodja Saveza Nezavisnih Socijaldemokrata, ponovno zatražio održavanje referenduma za odcjepljenje Republike Srpske, u slučaju da Kosovo stekne neovisnost od Srbije. Nicholas Whyte, direktor za Europska pitanja pri Medjunarodnoj grupi za krize (ICG) kritizira takve pozive premijera Republike Srpske: ”Mislim da je Dodik dovoljno pametan a da ne bi znao kako ljudi tumače njegove riječi. Svi mi znamo da do referenduma u Republici Srpskoj neće doći. Ne zaboravimo da su sve strane u Bosni i Hercegovini potpisale Ustav koji odbacuje mogućnost referenduma. To je potpisala i Srbija. I Hrvatska. I svi ostali potpisnici Daytonskog sporazuma. “ Halle Dale direktorica je za vanjskpolitička pitanja pri neovisnoj Zakladi Heritage u Washingtonu. Ona smatra da Milorad Dodik svojom nacionalističkom retorikom vjerojatno kupuje glasove birača na predstojećim izborima. No, Dale je uvjerena da Dodik u svojim izjavama ima podršku iz Srbije. Gospodja Dale upozorava da ne treba povezivati status Kosova sa statusom Republike Srpske, jer to može buditi prazne nade: ”Sve dok Beograd ne promjeni ploču, to će predstavljati problem na ovaj ili onaj način. Takva retorika samo ohrabruje Srbe da misle kako oni zapravo ne trebaju biti dio Bosne i Hercegovine.“ Predsjednik Srbije Boris Tadić prošle sedmice je govoreći na Generalnoj Skupštini Ujedinjenih Naroda, izjavio da je Srbija predana održanju postojećih granica svih zemalja na Balkanu. ”U tom smislu, celovita BiH, zasnovana na Daytonskom sporazumu, koji njeni gradjani mogu menjati samo uz obavezan koncenzus sva tri konstitutivna naroda, bitan faktor stabilnosti regiona.“ Nicholas Whyte kaže da će postizborna scena u Bosni i Hercegovini pokazati da Dodikove pozive za referendum ne treba preozbiljno shvatiti: ”Nakon izbora će gospoda Dodik i Silajdžić formirati vladu, a mi promatrači naći ćemo se u čudu zašto smo se toliko brinuli u septembru.“ Halle Dale smatra da narodi na Balkanu trebaju izgraditi onu vrstu patriotizma koje nije neprijateljski nastrojen prema tudjem nacionalnom identitetu. Europska povijest pokazuje da je moguće nadići prošlost i izgraditi narušeno medjuetničko povjerenje, dodaje Dale: ”U mnogim dijelovima Europe, ljudi su uspjeli nadići potrebu da ismijavaju ili kritiziraju druge, samo kako bi potvrdili vlastiti identitet. Nijemci i Francuzi – koji su stoljećima ratovali, sada su veliki saveznici. Europska Unija puna je takvih primjera.“